./data/phi1348/abo021/phi1348.abo021.perseus-lat2.xml
in ceteris uero desideriis hominum obstinatissime tenuit, ne quem sine spe     dimitteret; quin et admonentibus domesticis, quasi plura polliceretur quam praestare     posset, non oportere ait quemquam a sermone principis tristem discedere; atque etiam     recordatus quondam super cenam, quod nihil cuiquam toto die praestitisset, memorabilem     illam meritoque laudatam uocem edidit: 'amici, diem perdidi '